Lamar Odom

**Lamar Joseph Odom** (, 6. studenog 1979.) američki je profesionalni košarkaš. Igra na poziciji niskog krila, a može igrati i krilnog centra. Izabran je u 1. krugu (4. ukupno) NBA drafta 1999. od strane Los Angeles Clippersa.

## Srednja škola
Prve tri godine Odom je pohađao srednju školu Christ The King Regional High School. Poslije se prebacio u srednju školu Redemption Christian Academy. 1997. godine Odom je proglašen igračem godine po izboru magazina "*Parade*". Na četvrtoj godini izabran je u All-USA prvu petorku.

## Sveučilište
Poslije srednje škole Odom se odlučio na pohađanje sveučilišta Nevada u Las Vegasu. Nakon burnih događanja na sveučilišta, Odom se odlučio prebaciti na sveučilište u Rhode Islandu. Na sveučilištu Rhode Island proveo je jednu godinu i prosječno je postizao 17.6 poena. Izabran je u All-Pac 10 momčad te je odveo *Ramse* do konferencijskog naslova. Upravo Odomovom tricom *Ramsi* su osvojili svoj prvi naslov A-10 prvenstva. Nakon završetka sezone Odom se odlučio prijaviti na NBA draft 1999. godine.

## NBA karijera
### Los Angeles Clippers (od 1999. do 2003.)
Izabran je kao četvrti izbor NBA drafta 1999. od strane Los Angeles Clippersa. U svojoj prvoj, *rookie*, sezoni s Clippersima Odom je prosječno postizao 16.6 poena, 7.8 skokova i 4.2 asistencije te je na kraju sezone izabran u All-Rookie prvu petorku. U studenom 2001. Odom je bio suspendiran zbog konzumiranja marihuane. Krajem sezone 2002./03. Odom je postao slobodan igrač te je odlučio potpisati za Miami Heate.

### Miami Heat (od 2003. do 2004.)
U dresu Miamia, Odom je prosječno postizao 17.1 poena i 9.7 skokova te zajedno s Dwyaneom Wadeom odveo momčad do doigravanja. Nakon završetka sezone, Odom je mijejan u Los Angeles Lakerse zajedno sa Caronom Butlerom i Brianom Grantom za Shaquillea O'Neala.

### Los Angeles Lakers (od 2004. do 2011.)
U prvoj sezoni s Lakersima, Odom je odigrao samo 64 utakmica, zbog ozljede lijevog ramena, i prosječno postizao 15.2 poena, 10.2 skokova i 3.7 asistencija. Krajem sezone Lakersi su ponovno potpisali trenera Phila Jacksona. U sezoni 2005./06. Odom je prosječno postizao 14.8 poena, 9.2 skokova i 5.5 asistencija. U prvom krugu doigravanja ispali su od Phoenix Sunsa u sedam utakmica, unatoč vodstvu Lakersa od 3-1. U sezoni 2007./08., nakon ozljede centra Andrewa Bynuma, Odom je zauzeo mjesto krilnog centra i vrlo se dobro snašao te sezonu završio s prosjekom od 14.2 poena, 10.6 skokova i 3.5 asistencija. Međutim tijekom NBA finala protiv Boston Celticsa, Odomove statistike su oslabile i prosječno je postizao 13.5 poena, 9 skokova i 3 asistencije. Celticsi predvođeni "Big Threem" pobijedili su Lakerse u šest utakmica. Početkom sezone 2008./09. Odom je zauezo mjesto šestog igrača i ulazio s klupe. Nakon još jedne Bynumove ozljede Odom se vratio u prvu petorku. U travnju Odom se vratio na klupu nakon Bynumovog povratka. U doigravanju bio je važan igrač u rotaciji te je s Lakersima osvojio, svoj prvi, NBA naslov. Sezonu je završio s prosjekom od 11.3 poena, 8.2 skokova, 2.6 asistencija, 1 ukrdenom loptom i 1.7 blokada za 29.7 minuta na terenu. 31. srpnja 2009. Odom je potpisao novi četverogodišnji ugovor vrijedan 33 milijuna dolara s Lakersima te prekinuo nagađanja o njegovom nastavku NBA karijere.

## Reprezentacija
Odom je bio član momčadi koja je na Olimpijskim igrama u Ateni 2004. osvojila brončanu medalju. Tijekom natjecanja ostvario je prosjek od 5.8 poena. Izabran je za sudjelovanje na Svjetskom prvenstvu u Japanu 2006. i kvalifikacijama u Las Vegasu 2007., ali nije prihvatio pozive zbog smrti svog sina.

## Privatni život
Odom je rođen u Queensu, u jednoj od pet gradskih četvrti New Yorka. Otac mu je bio ovisan o heroinu, a majka mu je umrla od raka debelog crijeva kad je imao 12 godina. Zatečena ovom situacijom, Odoma je odgojila njegova baka Mildred. Odom i njegova dugogodišnja djevojka Liza Morales imaju dvoje djece, desetogodišnju djevojčicu Destiny i sedmogodišnjeg sina Lamara Jr. 29. lipnja 2006. njihov šest i pol mjesečni sinčić Jayden umro je od takozvanog sindroma iznenadne smrti novorođenčeta. 27. septembra 2009. godine, samo mesec dana nakon što su se prvi put videli, oženio se poznatom tv zvezdom, Kloi Kardašijan, koja je svoje ime promenila u Kloi Kardašijan Odom. Sa njom nije imao dece, a već 13. decembra 2013. godine Kloi je pokrenula postupak za razvod od poznatog NBA igrača koji je idalje u toku. Oktobra 2015. godine Odom je hospitalizovan, nakon što je pronađen u nesvesnom stanju pod dejstvom zabranjenih supstanci. Bio je u komi 4 dana, a za to vreme Kardašijanova je povukla peticiju za razvod. Po intervjuu koji je Kloi dala za People Magazine saznalo se da se par nije pomirio već je potez povlačenja peticije bio da bi ona dobila punomoćje pri odlukama u toku njegovog lečenja.

## NBA statistika
### Regularni dio

### Doigravanje

## Reference

## Vanjske veze

*Službena stranica 
*Profil na NBA.com
*Profil  na Basketball-Reference.com